《伯辉竹林书院》
宋代·韩淲

竹林彼一时，仲容乃此游。寥寥千载后，忍曰为良谋。

古人心匪千，用舍多风流。身容纵未老，岁月去不留。

结茅我山椒，诗书尚何求。固将淑诸人，犹能诵轲丘。

朅来南风薰，见子忘百忧。阮盖青云器，涛戎信其俦。

取酒且勿饮，听作商声讴。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。